   เชียงใหม่ เมืองที่อุดมไปด้วยร้านอาหารของหลากหลายเชื้อชาติ เปิดกันตั้งแต่เช้ายันดึก ดึกยันเช้า เพราะเป็นทั้งจังหวัดที่รองรับนักท่องเที่ยวขาจร, นักท่องเที่ยวแบบมาพักนาน, Expat หรือ คนต่างชาติที่มาพำนักทำงานที่ลำพูนและเชียงใหม่, และผู้เกษียนอายุ 

    สำหรับอาหารฝรั่งแนวอาหารเช้าที่เป็นกระแสมาตั้งแต่กรุงเทพ มาถึงเชียงใหม่ คือเสิร์ฟอาหารแนว Brunch ที่ควบรวมทั้งอาหารเช้า และ กลางวัน และบางทีก็เสิร์ฟทั้งวันด้วย ได้รับความนิยมมากๆ จะเห็นได้ว่าหลายๆ ร้านในย่านนิมมาน มช. หางดงและแม่ริม คนเยอะเชียวค่ะ และร้านนี้ The Ladder หนึ่งในร้านที่คนแน่น อาหารอร่อย  ขายทั้งวัน ที่สำคัญไม่รับจองโต๊ะ 

   [ ร้านอยู่ตรงไหน???!!!~ ]

   ร้านอยู่ในซอยเกษมสันต์ ตรงข้าม นิมมานซอย 2 เข้าไปแล้วจะเยื้องๆ ไก่ย่างเชิงดอย และก่อนถึงโรงแรม Nimman Mai จอดรถริมถนนยากหน่อยค่ะ ร้านเปิด 8.30-15.00 ครัวปิด 14.00 ค่ะ และโทรมาสอบถามทางได้ที่เบอร์ ??? 

   [ ร้านขายอะไรบ้าง???!!!~ ] 

   ร้านเสิร์ฟอาหารแนวบรันช์ และ ดินเนอร์ แบบแยกเมนูชัดเจน ต้องบอกก่อนว่า อาหารที่นี่เน้นรสชาติธรรมชาติแท้ๆ ไม่ได้เน้นซ้อสเพิ่มรสหรือปรุงแต่งมากมาย เมนูอาหารเช้าได้แก่ โทสต์ แซนด์วิช ไข่ดาว ซึ่งมี Open Sandwich หลากหลายแบบ สลัด มีกาแฟ เครื่องดื่มผลไม้เพื่อสุขภาพ และ เบเกอรี่ค่ะ

   [ ลองอะไรบ้าง???!!!~ ]

1) <<<Open Sandwich- Smoked Ham, Tomato, and Melted Gouda Cheese>>> (ราคา 155 บาท)

   เห็นคนทานเป็นแซลมอนหรืออโวคาโดกันเยอะ เลยลองเปลี่ยนเป็นแฮมค่ะ ทาขนาดใหญ่ ตัว smoked ham หรือ แฮมรมควัน ชิ้นใหญ่ หนา รสออกเค็มนิดๆ ชีสและมะเขือเทศมาช่วยตัดรสเค็มได้บ้าง แต่รวมๆ ยังรู้สึกเค็มไปนิดค่ะ น่าจะเพิ่มซ้อสหรือผักหรือผลไม้รสหวานเข้าไป น่าจะกลมกล่อมขึ้น 

2) <<<Breakfast Sandwich>>> (ราคา 235 บาท)

   เมนูนี้ ร้านระบุเลยว่ารอนาน 20 นาที เลยทาน Open Sandwich ไปพลางๆ

   และเมื่อมาเสิร์ฟ ขนาดจะใหญ่ค่ะ ทา Hummus มาหนาเลยเชียว กลิ่นจะหอมมาก หากใครชอบ แต่เผอิญเพื่อนที่ไป รู้สึกกลิ่นเครื่องเทศแขกๆ แรงไปหน่อย ความชอบก็เลยแตกค่ะ คือทั้งชอบและไม่ชอบในจุดนี้

   ส่วนผักที่ใส่มา อร่อยค่ะ มีทั้ง ซูคินี่ผัดน้ำมัน มะกอกดำ ถั่วแอลมอนด์ มะเขือเทศแห้ง และ melted guada cheese ด้านข้างยังมีไข่ดาวมาอีก อิ่มทีเดียว

     [ สรุปคะแนน???!!!~ ]

   โดยรวมมอบ 4.5/5 ดาว 

???????????? : การเดินทาง/การจอดรถ

   4/5 ร้านอยู่ในเส้นซอย ขับมาจะจอดรถยากหน่อย แต่ก็พอมี และเส้นนิมมานรถจะติดหน่อยช่วงเทศกาลค่ะ
 
???????????? : ความสวยงาม/บรรยากาศ

  4/5 ห้องแถวห้องเดียว มีโต๊ะด้านใน 3-4 โต๊ะ ด้านนอกโต๊ะ 4-5 โต๊ะ นั่งสบายกว่า หากมากลุ่มใหญ่ต้องแยกนั่ง เพราะด้วยพื้นที่จำกัด การจัดโต๊ะมารวมกลุ่มยากค่ะ แต่แม้จะห้องแถวเดียว แต่น่านั่ง การมีพื้นที่ด้านนอก เหมือนเมืองนอกดีค่ะ

???????????? : การบริการ

   4/5 ร้านพนักงานเยอะ เดินคอยดูแลตลอดเวลา อาหารออกเร็ว แม้จะไม่ถึงกัยเฟรนด์ลี่แต่ก็โปรเฟสชั่นแนลค่ะ

???????????????? : รสชาติ/คุณภาพ/ความคุ้มค่า

   4/5 อาหารโดยรวมออกรสธรรมชาติๆของอาหารนั้นๆ ทำเมนูน่าสนใจ เลือกวัตถุดิบและการปรุงที่เฮลตี้ดีค่ะ